Here is a page extracted from Wikipedia that may contain CSS, HTML, and a lot of unformatted text.

Title: Arvīds Sabuonis
Content: Arvīds Sabuonis (Arvydas Sabonis) gėmė 1964 metās groudė 19 dėina Kaunė. Ons īr vėins geriausiu vėsū čiesu Lietovuos krepšėninku. Sabuonė pravardie īr „Sabas“.

Arvīds Sabuonis sava karjiera pradiejė Kauna „Žalgėrė“ meistru kuomanduo ėr atvedė šiou kuomanda pri dėdliausiu anuos pergaliu. Daba Sabuonis īr Lietovuos krepšėnė federacėjė prezidėnts.

1986 metās A. Sabuoni NBA naujuoku biržuo pakvėit Puortlenda „Trail Blazers“ kuomanda. Sabuonis īr patīrirės daug sonkiu traumu. Diel ipatėngā sonkiū akila sausgėsliu traumu ans dėdli čiesa dali nežaidė. Kai katrėi specialėstā saka, ka jēgo tuokiu traumu nebūtom bovė, Sabuonis būt patapės geriausiu vėsū čiesu krepšėninko.

Sabs īr apsižanėjės so „Mis Vilnius-88“ Ingrėda Mikeliuonītė ė augėn ketoris vākus. Sabuonis laisvā ruokounas pėnkiuom kalbuom: lietoviu, lėnku, rosu, onglu, ėspanu).

Sabuonis īr vadėnams vėino ėš 6 geriausiu vėsū čiesu svieta krepšėninku, katrėi žaidė vėdorė puoliejė puozicėjuo. Karto so tuokiuom legenduom kāp Hakems Olaidžuvuons, Bils Rasels, Vilts Čemberlėins, Karems Abdul-Džabars ir Šakils Onils.

Karjiera 

1981–1989 m.: Kauna „Žalgiris“ (uokopuota Lietova, Tarību Sājonga)

1989–1992 m.: Valjadolida „Forum“ (Ispanėjė)

1992–1995 m.: Madrėda „Real“ (Ispanėjė)

1995–2001 m.: Puortlanda „Trail Blazers“ (NBA, JAV)

2001–2002 m.: Naluošė diel NBA luokauta

2002–2003 m.: Puortlanda „Trail Blazers“ (NBA, JAV)

2003–2004 m.: Kauna "Žalgiris" (Lietova)

Sabonis, Arvīdas